CELEX: 62013CN0242
Language: sk
Date: 2013-04-29 00:00:00
Title: Vec C-242/13: Návrh na začatie prejudiciálneho konania, ktorý podal Hoge Raad der Nederlanden (Holandsko) 29. apríla 2013 — Commerz Nederland NV, ďalší účastník konania: Havenbedrijf Rotterdam NV

20.7.2013   
            
            
               SK
            
            
               Úradný vestník Európskej únie
            
            
               C 207/24
            
         Návrh na začatie prejudiciálneho konania, ktorý podal Hoge Raad der Nederlanden (Holandsko) 29. apríla 2013 — Commerz Nederland NV, ďalší účastník konania: Havenbedrijf Rotterdam NV
   (Vec C-242/13)
   2013/C 207/38
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hoge Raad der Nederlanden
   
      Účastníci konania pred vnútroštátnym súdom
   
   
      Žalobkyňa: Commerz Nederland NV
   
      Ďalší účastník konania: Havenbedrijf Rotterdam NV
   
      Prejudiciálne otázky
   
   
               1.
            
            
               Bráni tomu, aby sa prevzatie záruky zo strany verejnoprávneho podniku pripísalo orgánom štátnej moci — na účely požadovanej klasifikácie ako štátnej pomoci v zmysle článkov 107 ZFEÚ a 108 ZFEÚ —, skutočnosť, že záruku prevzal, ako v prejednávanom prípade, (jediný) konateľ verejnoprávneho podniku, ktorý na to síce bol podľa občianskeho práva oprávnený, ale konal svojvoľne, prevzatie záruky vedome utajoval a nerešpektoval stanovy verejnoprávneho podniku tým, že nezískal súhlas dozornej rady, a treba ďalej vychádzať z toho, že predmetný subjekt štátnej moci (v tomto prípade obec) záruku nechcel prevziať?
            
         
               2.
            
            
               Sú tieto okolnosti, pokiaľ nevyhnutne nepredstavujú prekážku pripísateľnosti orgánom štátnej moci, irelevantné z hľadiska odpovede na otázku, či možno prevzatie záruky pripísať orgánom štátnej moci, alebo musí súd vykonať posúdenie so zreteľom na ostatné indície, ktoré svedčia v prospech, resp. v neprospech pripísateľnosti orgánom štátnej moci?